

1
Dreambox-Sat


قولي تكبر قولي انسان مغرور
قولي علي اني عديم المعاني
قولي بعد ما عندي احساس وشعور
واني نسيتك وانت قلبك نساني
لا ما باعتذر منك ولو كنت معذور
ونعم معك بالذات لي طبع ثاني
ادري قهرتك بس انا كنت مقهور
ياحلم الماضي وغلطة زماني
o o
أمداك تنسى الزعل وتقول سامحني
من بعد ذاك الخطأ ودك تراضيني
أدميت قلبي بكلمة ودمعت عيني
حاسب كلامك إذا ودك تحاكيني
ما بي أصارح ولا ودي تصارحني
لكن إذا طال صمتي لا تجافيني
o o
< واله فقدتك >
ياأعز الأحباب..
عساك تسعد بالفرح والتهاني..
يقولها قلب عن الحب ماتاب..
والي بقلبي لك يقوله لساني..
ماغيرتني دنيتي يا أوفى الأحباب ..
مخلص ولا لي بالبشر وجه ثاني
o o
عسى ماشر ياعمري؟
وش الي طول غيابك؟!!
نسيت اني على صبري أذوق المر
بأسبابك
نسيت اني على صبري أموت بلحظه
وأحيابك
حبيبي يابعد عمري!!
طول غيابك وأنا مدري؟؟
أخاف انه نقص قدري عقب ماكثروا
أحبابك!
o o
فمان الله ياحب ماكمل المشوار
عرفنا مفرق الدربين و لايحتاج تكميله
مالك نصيب في دنيتي ومالي نصيب في دنيتك
خلني اعيش بحسرتي وانت تهنى بدنيتك
ياترى الأيام تسمح والأقيك
والايكون آخر لقانا..رسايل
o o
يبقى الغلا لوفرقتنا المشاريه
والشرهة الي بالخواطر تروحي
كل يعاتب بعض الاحيان غاليه
والحب يبقى فوق كل الجروحي
الحب لوشانت علينا لياليه
نصبر وفى سر الغلا مانبوحي
طبع الوفا بقلوبنا مانخليه
يسري بروحه مثل ماهو بروحي
حبي على باله ولوكنت جافيه
وهو على بالي وحبه طموحي
قلبي ولو صديت وابعدت بيديه
وبنظرتي شوق القا له وضوحي
o o
جايز غلطت وجايز انتي غلطتي
ماهو مهم الحين من كان غلطان
الي مهم الحين لامن ذكرتي
قصة غلانا فاذكريني بالاحسان
هذا قدرنا مايفيد أنك ندمتى
على الفراق أو صرت أنا يوم ندمان
الي مهم الحين أبي لو سمحتى
ذكرك بخير لماضيٍ بينا كان
o o
ليتك تقول ابعد وانا اقول (( لبيه ))
اهون علي من صدتن مالها اسباب ...!!؟؟
o o
ياعين لا تبكين خلن فقدتيه
تصبري وارجي من الله يجيبه
مدام هو حي مع الناس شفتيه
لو طالت الغيبه لزوم التقي به
قلبي من الفرقى تزايد بلاويه
وعهد على ما انسى غرامه وطيبه
o o
لك ثلاث أيام في عيونك عتب
ريح أهدابك عسى عمرك طويل
يمكن أكتب فيك شي ما نكتب
ويمكن أوصل بك حدود المستحيل
ليه مختار السكوت بلا سب
لا كلام ولا ملام ولا دليل
ليا متى حزنك يجامله الهدب
سولفه والا تركه دمع يسيل
سولفه ما كل صمت من ذهب
كم عزيز راح من صمته ذليل
يا حبيبي خابر صدرك رحب
مايضيق بدمعه الحزن العليل
o o
أعظم ذنوبي أحبك وأنت سامحني
عن كل ذنبٍ تحملته من أسبابي
يلعن أبو الحب لو الحب مالكني
يلعن أبو الصدق لوهو ساكن أهدابي
وأسألك بالله وش ناوي وريحني ؟
ياأول وآخر وأصدق وأكذب أحبابي
o o
وش فيك متعجب لاني
تغيرت ..!!
عندك خبر إن اليالي
تغير .. !!
كانك على تغير جسمي
تحيرت .. !!
لو شفت قلبي كان فعلا
تحير .. !!
شكلي تغير .. !!
صح كلي تغيرت ..
(إلا الغلا الملعون عيا
يتغير)
o o
غيبتي طالت ولاهمك جفاي
وكنت عايش في امل تسأل علي
من غلاك احسبك عايش في رجاي
وانت ماهمك ولو طال زعلي
انت مالك ذنب هذا من غباي
ناسي واحسبك تتغلى علي
o o
لاتشتكي ألمًا أنت صاحبه
لا يؤلم الجرح إلا من به الألم
o o
خفق قلبي في دقاته يقول
يحبك للأبد والشوق يكبر
احبك موت وأشواقي رسول
تضوي لك شموع اليل تنور
أنا حبي كتبته في فصول
أنا حبي مع الأيام يكبر
o o
وتمر أيام العذاب العديده
تمر فيني مثل دمعة وسط موق
وما كل نفس تملك الي تريده
لا صار شي يبعد النفس ويعوق
يا قصة الحرمان جيتك وحيده
أسير والماضي كما كتاب محروق
o o
ودي أرحل وامتطي بعد المسافة
واصل المقصود لو خان الزمان
واعشق التجديف لو جاني كلافه
واجعل من الخوف في ليلي أمان
واسقي العطشان في صحرا جفافه
واتعنا له ولو باقصى مكان
o o
لو طلعت لفوق عانقت القمر
يستحي نور البدر لا شاف خدك
لو حسبت الشوق ينبت لك شجر
تثمر أزهار العمر أضعاف حدك
لو حصرت أيام وأحلام البشر
كلها قطرة وفا من جزر مدك
o o
مادريت ان صافي الأيام شان
لين شفت العمر غارق في بحرنا
مات الأحلام من قاسي الزمان
واليالي قالت ان هذا قدرنا
مالنا حيلة سوى كنا وكان
حظنا العاثر على دربه عثرنا
o o
بكينا للوفا ياما بكانا
تناسينا الهوى والا نسينا
تناسانا الزمن والا نسانا
انا وياك بحر بدون مينا
على درب الشقا تمشي خطانا
عطانا الوقت بعض الي خذينا
o o
سحابه عابره غطت سمانا
نعم ياما من الوعة شكينا
ولا حد قال عنا وش بلانا
شربنا من سرابه وارتوينا
سراب الما نبي يروي ضمانا
طردنا خلفه بخوف وضمينا
o o
وش تخفي الأيام لي شر أو خير
وشلون باكر وش نهاية مصيره
وياك تلعبي رياح التفاكير
تقبل علي مثل الغيوم الكثيره
بس التمس لك عن خطاك المعاذير
ولي طاعني عذر .. غدرني ضميره
o o
لك ذكريات ما تفارق خيالي
يالي معي ذكراك روح وسط روح
ضيعت في وجه اليالي سؤالي
ودمعي على خدي من الحزن مسفوح
واشياء كثيره عقب فقدك بالي
إني بلا حبك عذابات وجروح
o o
عن غرامك عندي الحكي الكثير
ما وصلت بحبك احدود الكلام
ما يصير انساك لا لا ما يصير
وفي خفوقي لك معزه واحترام
قبلك الدنيا مثل حلم صغير
وعقبك الدنيا غرام في غرام
o o
ماودي انك عابر كنك الطيف
واني انا نجمة وطاحت بكونك
ودي أكون البحر لك وانت لي سيف
واكون لك عمرك وقرة عيونك
واصير لك ديوان شعر وتوصيف
وفي وسط صحرا الحب تهطل مزونك
o o
بيني وبينه يفصلن المسافات
ودموع عيني بالبكا ودعنه
لا من يعزيني ولا من مواسات
كلن تصاريف السنين اشغلنه
وأنا وحيد ضاع عمري خيالات
بس الخيال ايقرب الروح منه
o o
أناظر الساعة في كل مره
ونبض القلب في نبض الثواني
عقارب ساعتي كنها اتشره
غريقه في بحر ماله مواني
رضيت بكل حزني والمضره
خذيت الوقت في صمت وخذاني
o o
أحس إني بدونك أي حاجه
وسيلة تايهه من دون غايه
وأحس ان السنين ابدون شوفك
تموت وفيك من يجبر عزايه
وانا ادري كل تمثيلي بحبك
صحيح وحبنا ما هو روايه
o o
ودي أعطي لك سنا شمس النهار
ولو بغيت الثانية نور القمر
بس أنا مالي في أقداري خيار
خيرتي إني أداري واستمر
للظروف القاسيه نتبع مسار
ما تخيرنا اهي تامر أمر
o o
مادام أنا بالهوى كني
حب مصيره معك فاني
ودي ألاقي ك متهني
حتى ولوك مع ثاني
واكتب لك إحساس متعني
حبي معك جرح وانهاني
o o
ما يفيد البوح في همس الكلام
والأماني مثل مجنون انتحر
يا شواطي احضني باقي الحطام
واسألي عن طيف مشتاقه عبر
يا دموع الوجد يا زخة غمام
كيف ذاك الحب يقتله البشر
o o
يوم القصيد إشتكى من كثر ما جالك ؟؟؟
أعظم رسايل تجيك ولا تعبرها
أقرا معانات قلبي وسط جوالك
نتايج الصد حللها وفسرها !!!!!!!
مانامت العين ساعه سبة إهمالك
كن الرسايل تجيك وما تناظرها
**********
ل ح ظآ ودي أجي وآبي على صدر
ول ح ظآ أخفي همومي وآم أحزآني
ول ح ظآ أحب آلسوآلف دآمهآ من
ول ح ظآ ألوم آلوق آلي خذآ وخلآني
*********************
هرج ليآ جآني له آلقلب يرآح
نه يقول لضيقه آلخلق روحي !
*******************
مآهو دليل آني آحب آبي شي , ,
آلله بلآني في وآصبح آحب ..
*****[/CENTER]
ضع تعليق باستخدام حساب الفيس بوك
توقعات برجك اليوم مع ياسر الداغستاني الاحد 15/12/2013 Yaser Daghestani
|مواضيع ذات صلة مع شعر حزين مكتوب عن فراق الاحبة 2015 | شعر عن الحزن 2015 | كلمات عن الهجر والفراق 2015|
|اشعار حزينه جدا للفيس بوك 2015 ، خواطر حزن وفراق للفيس بوك 2015 ، كلمات حزينة عن الهجر والفراق 2015|
|كلام حب حزين مكتوب 2015 , كلمات حزينة مؤثره جدا 2015|
|كلام مكتوب عن الحب والفراق 2015 , خواطر وعبارات عن الحب والفراق مؤلمه وجميله جدا 2015|
|صور مكتوب عليها عبارات فراق 2015 , صور مكتوب عليها شعر فراق 2015 , صور فراق 2015|
|صور مكتوب عليها كلام حكم جميلة جدا 2014 , صور معبرة عليها كلام حكم عن الحزن والفراق 2014|
|أدوات الموضوع|

